## **Ministru kabineta noteikumu projekta "Kārtība, kādā izvietojami informatīvie uzraksti vai simboli par smēķēšanas aizliegumu vai atļauju smēķēt, kā arī uzrakstu un simbolu paraugi"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Kārtība, kādā izvietojami informatīvie uzraksti vai simboli par smēķēšanas aizliegumu vai atļauju smēķēt, kā arī uzrakstu un simbolu paraugi" (turpmāk – noteikumu projekts) izstrādāts saskaņā ar *Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites* likuma (turpmāk – Tabakas likums) 10. panta septīto daļu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Tabakaslikuma 10. panta septīto daļu Ministru kabinetam jānosaka kārtība, kādā izvietojami informatīvi uzraksti vai simboli par smēķēšanas aizliegumu vai atļauju smēķēt, kā arī uzrakstu un simbolu paraugi. Savukārt Tabakas likuma pārejas noteikumu 9. punkts paredz, ka Ministru kabinets līdz 2017. gada 1. martam izdod šā likuma 10. pantā paredzētos noteikumus, bet līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2017. gada 28. februārim ir piemērojami Ministru kabineta 2005. gada 20. decembra noteikumi Nr. 976 "Noteikumi par kārtību, kādā izvietojami informatīvie uzraksti vai simboli par smēķēšanas aizliegumu un atļauju smēķēt, kā arī par uzrakstu un simbolu paraugiem". Tāpat Tabakas likuma pārejas noteikumu 8. punkts paredz, ka šā likuma 10. panta  prasība par informatīvā uzraksta "Smēķēšana nogalina — atmetiet tagad!" izvietošanu ieviešama ne vēlāk kā līdz 2017. gada 20. maijam.Ņemot vērā iepriekš minēto, kā arī to, ka Tabakas likuma 10. panta otrajā daļā ir noteikti papildus aizliegumi attiecībā uz vietām un telpām, kur atļauts smēķēt, un vienlaikus 10. panta sestajā daļā ir noteikts, ka papildus informatīvajam uzrakstam "Atļauts smēķēt" vai lietotajam simbolam, kas norāda uz atļauju smēķēt, izvietojams informatīvs uzraksts "Smēķēšana nogalina — atmetiet tagad!", ir izstrādāts šis noteikumu projekts. Noteikumu projekta 3. punkts ir papildināts ar norādi, ka papildus uzrakstam vai simbolam, kas norāda, ka ir atļauts smēķēt, ir izvietojams arī informatīvais uzraksts, kas brīdina par smēķēšanas nodarīto kaitējumu veselībai "Smēķēšana nogalina — atmetiet tagad!", tādējādi brīdinot smēķētāju par smēķēšanas kaitīgo ietekmi uz veselību. Vienlaikus saistībā ar noteikumu projekta 3. punktu ir sagatavots jauns 5. pielikums ar paraugu, kādam jāizskatās informatīvajam uzrakstam "Smēķēšana nogalina — atmetiet tagad!". Papildus precizēts noteikumu projekta 4. punkts, nosakot, ka norādes pie ieejām ēkās vai būvēs (kā arī uz ārējām kāpnēm un lieveņiem), kur izvietotas valsts pārvaldes iestādes un kapitālsabiedrības, kurās vairāk nekā 50 procenti kapitāla daļu (akciju) pieder publiskai personai, satur uzrakstu "Nesmēķēt 10 metrus no ieejas" (6.pielikums) vai simbolu par smēķēšanas aizliegumu. Vienlaikus tiek precizēts arī noteikumu projekta pielikums Nr. 6 (iepriekš pielikums Nr.5).Tāpat tiek precizēts noteikumu projekta 5. punkts un tā apakšpunkti saskaņā ar Tabakas likumā 10. pantā noteikto attiecībā uz smēķēšanas ierobežojumiem vietās un telpās.Vēršam uzmanību, ka Tabakas likuma mērķis ir aizsargāt sabiedrības veselību, tostarp cilvēku tiesības dzīvot tīrā un labvēlīgā, ar smēķēšanai paredzētu tabakas izstrādājumu un augu smēķēšanas produktu dūmiem, kā arī ar elektronisko smēķēšanas ierīču tvaiku nepiesārņotā vidē. Ņemot vērā minēto, izņemot vietas, kur noteikta atļauja smēķēt, visās citās vietās un telpās tas ir aizliegts, tādējādi uzraksti netiek izvietoti. Noteikumu projekta 5.punkts attiecas **tikai uz tām vietām** (telpām un teritorijām), kur saskaņā ar Tabakas likuma 10. panta otro, trešo, ceturto un piekto daļu ir noteikti smēķēšanas ierobežojumi (ir noteiktas vietas, kur ir atļauts smēķēt, tādējādi ir izvietojami arī atbilstošie uzrakstu vai simboli).Attiecībā uz darbavietām, kur nav speciāli ierādītas telpas smēķēšanai, atbilstošiem uzrakstiem vai simboliem par aizliegumu smēķēt ir jābūt izvietotiem pie ieejām ēkās vai būvēs, kur atrodas šīs darbavietas. Ņemot vērā to, ka saskaņā ar Darba aizsardzības likumu darba vieta ir vieta, kurā nodarbinātais veic savu darbu, kā arī uzņēmuma ietvaros jebkura cita vieta, kura nodarbinātajam ir pieejama darba gaitā vai kur nodarbinātais strādā ar darba devēja atļauju vai rīkojumu, savukārt nodarbinātais ir jebkura fiziska persona, kuru nodarbina darba devējs, minētais regulējums neattiecas uz ēkām un būvēm, kur pašnodarbinātā persona reģistrējusi savu saimniecisko darbību un ja šī pašnodarbinātā persona nenodarbina citas personas.Vienlaikus noteikumu projekta 5.3. punkts nosaka, ka, ja, tālsatiksmes vilcienos un kuģos nav speciāli ierādīta kajīte vai vagons smēķētājiem, tad uzrakstus vai simbolus "Smēķēt aizliegts" izvieto pie tālsatiksmes vilcienu un kuģu ieejas durvīm.Savukārt noteikumu projekta 5.4. punkts paredz, ja parkos, skvēros un peldvietās nav speciāli ierādīta vieta smēķēšanai, tad uzrakstus vai simbolus "Smēķēt aizliegts" izvieto labi redzamā vietā un veidā parkos, skvēros un peldvietās. Attiecībā uz peldvietām Ministru kabineta 2012. gada 10. janvāra noteikumu Nr. 38 "Peldvietas izveidošanas un uzturēšanas kārtība" 12. punkts nosaka, ka peldvietas apsaimniekotājs peldsezonas laikā peldvietā labi redzamā vietā un veidā izvieto informatīvu stendu, kur tostarp norāda informāciju par smēķēšanas ierobežojumiem peldvietā atbilstoši Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likumam (12.11. apakšpunkts). |
| 3. | Projekta izstrādē iesaistītās institūcijas | Veselības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ēku, būvju, telpu un teritoriju (kur ierādītas vietas vai telpas, kur smēķēts ir atļauts) vadītāji, turētāji un īpašnieki, kā arī valsts pārvaldes iestādes un kapitālsabiedrības, kurās vairāk nekā 50 procenti kapitāla daļu pieder publiskai personai.Latvijas Republikas iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Regulējumam būs pozitīva ietekme uz sabiedrības veselību, jo tiks ierobežota nesmēķētāju pakļaušana otrreizējai tabakas dūmu ieelpošanai, savukārt smēķētāji tiks informēti par smēķēšanas kaitējumu veselībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav.  |

*III, IV un V sadaļa – noteikumu projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikuma projekta 2017.gada 9.februāra sabiedrisko apspriedi tika publicēta Veselības ministrijas mājas lapā, tādejādi nodrošinot ieinteresēto pušu iespēju iesaistīties projekta izstrādē un turpmākajā virzībā apstiprināšanai Ministru kabinetā ([www.vm.gov.lv/lv/aktualitates/sabiedribas\_ lidzdaliba/sabiedriska\_apspriede/](http://www.vm.gov.lv/lv/aktualitates/sabiedribas_%20lidzdaliba/sabiedriska_apspriede/)).  |
| 2. | Sabiedrības līdzdalība projekta izstrādē  | Sabiedriskajā apspriedē piedalījās Latvijas Sabiedrības veselības asociācija.  |
| 3. | Sabiedrības līdzdalības rezultāti | Latvijas Sabiedrības veselības asociācija pauda atbalstu noteikumu projektam. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un pašvaldības policija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  | Cita informācija | Nav.  |

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Timša 67876081

Liga.Timša@vm.gov.lv